Diari Oficial de la Generalitat Valenciana


Sumari del DOGV 5640, del 15-11-2007 (2007/13808)

RESOLUCIÓ de 12 de novembre de 2007, de la directora general d'Avaluació, Innovació i Qualitat Educativa i de la Formació Professional, per la que es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2007-2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5640

Data del DOGV
:   15-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13691


Data del document
:   12-11-2007

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * premi cultural
    * política educativa
    * personal docent
    * suport econòmic
    * programa d'ensenyament
    * nova pedagogia
    * investigació

RESOLUCIÓ de 12 de novembre de 2007, de la directora general d'Avaluació, Innovació i Qualitat Educativa i de la Formació Professional, per la que es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2007-2008. [2007/13500]  
Per Orde de 30 de maig de 2007, de la conselleria de Cultura, Educació i Esport, (DOCV núm. 5.534 de 14 de juny de 2007) es van convocar ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2007-2008.  
Obrant en poder de l'òrgan instructor totes les sol·licituds presentades, es va constituir la comissió per a l'estudi i valoració de les sol·licituds, segons establix la base quinta de l'annex I de l'Orde esmentada.  
Complits els tràmits requerits en la convocatòria, una vegada transcorregut el termini d'al·legacions, estudiades i, si és el cas, ateses les dites al·legacions, s'han seleccionat els projectes conforme disposa la base quinta de l'annex I de la mencionada orde.  
En virtut de la delegació efectuada per la Disposició Final Primera, resolc:  
Primer  
Concedir als projectes que figuren en l'annex I les quantitats que s'indiquen per un import global de 52.000 euros, a càrrec de l'aplicació pressupostària 46.01.80.66462, línia T0080000 del Programa 421.30 dels Pressupostos de la Generalitat per a l'any 2007.  
Segon  
Desestimar les sol·licituds dels centres docents que figuren en l'annex II per les raons que en cada cas s'indiquen.  
Tercer  
Segons s'establix en la base octava de l'annex I de la dita orde, les persones beneficiàries de les ajudes hauran de presentar:  
a) Un informe de l'estat de desenvolupament del projecte seleccionat.  
b) Comunicació a la Direcció General d'Avaluació, Innovació i Qualitat Educativa i de la Formació Professional en el cas que el projecte seleccionat haja rebut o vaja a rebre alguna ajuda o beca de qualsevol administració o entitat pública o privada, nacional o internacional, per a la cobertura dels gastos ocasionats.  
c) La justificació econòmica dels gastos materials derivats de l'execució del projecte.  
d) Imprés d'alta a tercers, a l'efecte del que disposa l'Orde de 15 de febrer de 2005, de la conselleria d'economia, Hisenda i Ocupació, que regula la comprovació i el procediment de registre de les dades de les persones físiques i jurídiques que es relacionen econòmicament amb l'administració de la Generalitat,  
Quart  
Segons disposa la base octava de l'annex I de la mencionada orde, les persones beneficiàries que no presenten la documentació indicada en l'apartat tercer d'esta resolució abans del dia 20 de novembre de 2007 perdran el dret a percebre l'ajuda econòmica.  
Les ajudes es percebran una vegada que la documentació presentada haja sigut aprovada per la Direcció General d'Avaluació, Innovació i Qualitat Educativa i de la Formació Professional, a proposta de la Comissió de Seguiment i Avaluació.  
Quint  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós Administrativa, la present resolució, que posa fi a la via administrativa, podrà ser recorreguda potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 12 de novembre de 2007.- La directora general d'Avaluació, Innovació i Qualitat Educativa i de la Formació Professional, p. d. (Orde de 30 de maig de 2007, DOCV núm. 5.534 de 14 de juny de 2007): Auxiliadora Hernández Miñana.   
ANNEX II / ANEXO II  
